stanford-oval/wikipedia huggingface dataset:
Luettelo animaatiosarjan Avatar hahmoista
Avatarin hahmot > Tulen valtiaat

Ozai on Zukon ja Azulan isä, Irohin pikkuveli ja hallitseva Tulen valtias, joka myrkytti isänsä ja vei isoveljeltään aseman kruununperijänä, koska näki tämän arvottamana johtamaan Tulikansaa Lu Tenin kuoleman jälkeen. Hän on erittäin julma ja valmis jopa vahingoittamaan omia lapsiaan. Hänen kasvonpiirteensä pidettiin täysin piilossa sarjan ensimmäisellä ja toisella kaudella. Sarjan lopussa Aang onnistuu poistamaan Ozailta tulentaitamisen ja Ozai päätyy vankityrmään.
Sozin oli Azulonin isä, Ozain ja Irohin isoisä ja Zukon ja Azulan isoisoisä. Hän aloitti sata vuotta kestänen sodan. Hän oli nuorena avatar Rokun hyvä ystävä. Sozinin ehdotettua Rokulle Tulikansan laajentamista Roku oli sitä ehdottomasti vastaan. Sozin kuitenkin aloittaa sodan, jolloin Roku hyökkää hänen kimppuunsa voittaen hänet helposti, mutta jättää hänet henkiin heidän ystävyytensä kunniaksi. Sozin keskeyttää sodan. 25 vuoden päästä Rokun kotisaaren tulivuori purkautuu. Muiden lähtiessä saarelta Roku yrittää taistella tulivuorta vastaan. Ensin hän johtaa, mutta sitten alkaa hävitä. Vaikka Sozinin palatsi oli yli sadan kilometrin päässä Rokun kotisaaresta, Sozin kuuli sen ryminän. Hän meni auttamaan Rokua tulivuoren kanssa. Roku kuitenkin saa häkämyrkytyksen ja pyytää Sozinilta apua, mutta tämä jättää hänet kuolemaan, jotta hän voisi jatkaa sotaa. Sozinin mukaan on nimetty komeetta "Sozinin komeetta", jota hän käytti tuulentaitajien tuhoamiseen. Samaa komeettaa Ozai yritti käyttää maan valtakunnan tuhoamiseen. Sozin myös aloitti rituaalin, jossa lohikäärme tapetaan. Hän uskoi lohikäärmeen tappamisesta saavan enemmän voimaa. Tämä rituaali ajoi lohikäärmeet sukupuuttoon. Myöhemmin Aangille ja Zukolle selviää lohikäärmeitä olevan vielä kaksi. Ne ovat piiloutuneet ollakseen turvassa.
Azulon oli Sozinin poika, Ozain ja Irohin isä ja Zukon ja Azulan isoisä. Kun Ozai Irohin pojan Lu Tenin kuoleman jälkeen pyytää isäänsä tekemään hänestä seuraavan Tulen valtiaan Irohin ohitse, koska Irohille ei tulisi seuraajaa ja Ozailla olisi kaksi lasta, Azulon kieltäytyy varsinkin kun Iroh oli juuri menettänyt ainoan poikansa. Azulon suuttuu Ozain ehdotuksesta ja määrää hänet tappamaan hänen oman poikansa Zukon, jotta Ozai tietäisi miltä tuntuu menettää poika. Kun Zukon ja Azulan äiti Ursa kuulee tästä, hän tekee kaikkensa pitääkseen poikansa elossa. Hän onnistuukin tekemällä Ozain kanssa sopimuksen, jossa Ursa tekee äitinsä yrttitietämyksen avulla hajuttoman ja tunnistamattoman myrkyn, jonka antaa Ozaille, joka myrkyttää Azulonin ja väärentää Azulonin halun seuraavasta Tulen valtiaasta, niin että Ozaista tulee uusi Tulen valtias Irohin ohitse. Tämän jälkeen Ursan pitää lähteä palatsista. Ozai pitää lapset vakuutena siitä, ettei Ursa myrkytä häntä.
Avatarin hahmot > Muut viholliset

Komentaja (myöhemmin Amiraali) Zhao oli temperamenttinen Tulikansan komentaja, joka on yrittänyt vangita niin Aangin kuin prinssi Zukonkin yrittäessään parantaa asemaansa Tulen valtiaan silmissä. Pohjoisen vesiheimon henkien lähteellä hän surmasi Kuuhenki Tuin, mutta tämä heräsi henkiin Yuen uhrattua itsensä. Hieman ennen tätä Aang yhdisti Avatar-tilassa voimansa Merihenki Lan kanssa ja tuhosi Tulikansan laivaston. Tämän jälkeen La hukutti Zhaon kostoksi Tuin tappamisesta.
Polttovoimamies oli palkkatappaja, jonka Zuko palkkasi kolmannella kaudella tappamaan Aangin Avatar-sarjassa. Hänen oikeaa nimeään ei kerrota sarjassa, mutta Sokka keksi hänelle nimen "Polttovoimamies". Hän on erilainen kuin muut. Hänellä on kolme silmää, joista kolmas on otsassa. Otsassa oleva silmä näyttää tatuoinnilta ja Polttovoimamies ampuu siitä tulta, joka räjähtää. Hän löytää Aangin, Kataran, Sokkan ja Tophin helposti. Polttovoimamies kuolee Sokkan osuttua bumerangillaan kolmanteen silmään, minkä takia Polttovoimamies räjähtää itse yrittäessään ampua Aangia, Kataraa, Sokkaa ja Tophia. The Legend of Korra -sarjassa Zukon mennessä Tonraqin, Desnan ja Eskan kanssa Polttovoimamiehen kanssa saman kyvyn omaavan P’Lin vankilaan estämään Zaheeria ja hänen tiimiään vapauttamasta tätä, hän mainitsee joskus palkanneensa samanlaisen henkilön tappamaan Avatarin, ja viittaa Polttovoimamieheen.
Long Feng on Ba Sing Sein pääsihteeri ja kulttuuriministeri sekä Dai Lin johtaja ja Maan valtias Kuein luotettava neuvonantaja, joka yritti pitää sodan olemassaolon salassa ja sitä myötä hallita kaupunkia itse. Hän on valmis jopa lavastamaan, aivopesemään tai kidnappaamaan muita ihmisiä. Aang kuitenkin paljasti hänen huijauksena ja Long Feng pidätettiin. Dai Lin agentit pysyivät yhä uskollisena hänelle, mutta pettivät hänet toisen kauden lopussa alistumalla Azulan alaisuuteen.
The Legend of Korran hahmot > Avatar-sarjan hahmot The Legend of Korra -sarjassa

Aang on sarjassa kuollut, mutta joskus esiintyy takaumissa ja neuvomassa Korraa ja kerran Tenziniäkin.
Katara on sarjassa maailman paras parantaja. Hän asuu eteläisessä vesiheimossa, jossa myös Korra asui ennen kuin lähti Tasavalta Cityyn.
Zuko – Entinen Tulen valtias (mutta kutsutaan yhä "valtias Zukoksi") sekä Avatar Aangin ohella yksi Yhdistyneen tasavallan perustajista. Hän luovutti kolme vuotta ennen sarjan tapahtumia asemansa tyttärelleen, Izumille, ja ryhtyi itse kansojen väliseksi rauhanlähettilääksi matkustamalla lohikäärmeensä Drukin selässä. Kolmannella kaudella hän ja Tonraq yrittivät jäljittää Punaisen Lootuksen jäseniä. Zukon tyttärenpoika Iroh (nimetty Zukon sedän mukaan) on Yhdistyneiden joukkojen kenraali.
Toph Beifong – Tasavalta Cityn entinen poliisipäällikkö ja metallintaitamisen keksijä. Hän on myös Avatar Aangin maantaitajaopettaja sekä Linin ja Suyinin äiti. Erottuaan poliisivoimista hän lähti etsimään valaistumista ja oleskeli vuosikaudet Sumuisella suolla, jossa kasvavan valtavan banian-lehtopuun juurien avulla oli tietoinen kaikista maailman tapahtumista. Vaikka tunsi olevansa liian vanha taisteluihin, hän auttoi Korraa paranemaan myrkystä pysyvästi sekä Liniä, Opalia ja Bolinia vapauttamaan Suyinin ja tämän perheen.
Sokka on sarjassa kuollut. Eläessään hän oli valtakuntaa hallinneen neuvoston jäsen.
Iroh on sarjassa jättänyt fyysisen kehonsa ja maailman ja muuttanut henkimaailmaan. Hän asuu siellä henkien kanssa. Hän on henkimaailmassa neuvonut Korraa, Tenziniä, Bumia ja Kyaa.
Zhaon sielu on sarjassa vankina Kadonneiden sielujen sumussa, jonka vangit menettävät järkensä.
Ääninäyttelijät > Avatarin ääninäyttelijät > Alkuperäiset ääninäyttelijät

| 0 | 1 | 2 |
| --- | --- | --- |
|  Zach Tyler Eisen  | … |  Aang   |
|  Mae Whitman  | … |  Katara, sivuäänet   |
|  Jack DeSena  | … |  Sokka   |
|  Jessie Flower  | … |  Toph Beifong   |
|  Dante Basco  | … |  Zuko   |
|  Dee Bradley Baker  | … |  Appa, Momo, sivuäänet   |
|  Mako  | … |  Iroh (kaudet 1–2)   |
|  Greg Baldwin  | … |  Iroh (3. kausi), Polttovoimamies   |
|  Grey DeLisle  | … |  Azula   |
|  Jennie Kwan  | … |  Suki   |
|  Cricket Leigh  | … |  Mai   |
|  Olivia Hack  | … |  Ty Lee   |
|  Jason Isaacs  | … |  komentaja/amiraali Zhao   |
|  Clancy Brown  | … |  Long Feng, Bosco   |
|  Mark Hamill  | … |  Tulen valtias Ozai   |
|  André Sogliuzzo  | … |  Hakoda, Bumi   |
|  Richard McGonagle  | … |  Bato   |
|  Johanna Braddy  | … |  prinsessa Yue   |
|  Crawford Wilson  | … |  Jet   |
|  Nika Futterman  | … |  Haisu   |
|  Marc Donato  | … |  Pitkula   |
|  Sterling Young  | … |  Vikinä   |
|  Mitch Holleman  | … |  Herttua (1. kausi)   |
|  Nick Swoboda  | … |  Herttua (3. kausi)   |
|  Michael Dow  | … |  Haru   |
|  Kevin Michael Richardson  | … |  Tyro, leijonakonna, sivuäänet   |
|  Daniel Simonas  | … |  Teo   |
|  René Auberjonois  | … |  Mekanisti   |
|  Takayo Fischer  | … |  Lo ja Li   |
|  James Sie  | … |  kaalikauppias   |
|  Victor Brandt  | … |  mestari Pakku   |
|  Keone Young  | … |  Jeong Jeong, sivuäänet   |
|  Robert Patrick  | … |  mestari Piandao   |
|  James Garrett  | … |  Avatar Roku   |
|  Jennifer Hale  | … |  Avatar Kyoshi, June   |
|  Melendy Britt  | … |  Kanna   |
|  Jon Polito  | … |  päällikkö Arnook   |
|  Ben Diskin  | … |  Hahn   |
|  Erik Todd Dellums  | … |  Koh Naamarosvo   |
|  Carlos Alazraqui  | … |  Due, Tho   |
|  William H. Bassett  | … |  Huu   |
|  Marc Graue  | … |  Xin Fu   |
|  Héctor Elizondo  | … |  Wan Shi Tong   |
|  Lauren Tom  | … |  Joo Dee, sivuäänet   |
|  Phil LaMarr  | … |  Maan valtias Kuei   |
|  Jim Meskimen  | … |  kenraali How, luutnantti Jee, Avatar Kuruk, sivuäänet   |
|  Brian George  | … |  Guru Pathik   |
|  Paul Eiding  | … |  Bushi, sivuäänet   |
|  Tress MacNeille  | … |  Hama, Avatar Yangchen   |
|  Ezekial Rollins  | … |  Chit Sang   |
|  Ron Perlman  | … |  Tulen valtias Sozin   |
|  Elijah Runcorn  | … |  nuori Zuko   |
|  Andrew Cardwell  | … |  nuori Roku   |
|  Lex Lang  | … |  nuori Sozin   |
|  Jen Cohn  | … |  Ursa   |
|  Walker Edmiston  | … |  Tulen valtias Azulon   |
|  Sab Shimono  | … |  munkki Gyatso, mestari Yu   |
|  James Hong  | … |  munkki Tashi   |
|  Clyde Kusatsu  | … |  munkki Pasang   |
|  Joe Alaskey  | … |  sivuäänet   |
|  Scott Menville  | … |  sivuäänet   |
Ääninäyttelijät > Avatarin ääninäyttelijät > Suomenkieliset ääninäyttelijät

| 0 | 1 | 2 |
| --- | --- | --- |
|  Kasper Kaijanen  | … |  Aang, sivuäänet   |
|  Mirjami Heikkinen  | … |  Katara, Ty Lee, sivuäänet   |
|  Samuel Harjanne  | … |  Sokka, nuori Roku, Pitkula, sivuäänet   |
|  Emma Vihervaara  | … |  Toph Beifong, Haisu, sivuäänet   |
|  Aksu Palmén  | … |  Zuko, Jet, Haru, Teo, Hahn, nuori Sozin, sivuäänet   |
|  Annituuli Kasurinen  | … |  Suki, Azula, Mai, prinsessa Yue, June, Avatar Kyoshi, sivuäänet   |
|  Veikko Honkanen  | … |  Iroh, Bumi, päällikkö Arnook, Avatar Roku, munkki Gyatso, Tulen valtias Azulon, Bushi, Guru Pathik (3. kausi), sivuäänet   |
|  Jarmo Mäkinen  | … |  komentaja/amiraali Zhao, Tulen valtias Ozai, Long Feng, Bato, Tulen valtias Sozin, Avatar Kuruk, Koh Naamarosvo, Chit Sang, munkki Pasang, sivuäänet   |
|  Pasi Ruohonen  | … |  Hakoda, Maan valtias Kuei, Tyro (3. kausi), Vikinä (3. kausi), leijonakonna, Xin Fu, Wan Shi Tong, Due (3. kausi), sivuäänet   |
|  Rauno Ahonen  | … |  Hakoda (3. kauden 1. jakso), Tyro (1. kausi), Vikinä (1. kausi - 3. kauden jakso 1), luutnantti Jee, Due (2. kausi), munkki Tashi, sivuäänet   |
|  Maija-Liisa Peuhu  | … |  Lo ja Li, Kanna, Hama, Avatar Yangchen, sivuäänet   |
|  Markku Huhtamo  | … |  mestari Pakku, Jeong Jeong, Mekanisti, mestari Yu, Guru Pathik (2. kausi), mestari Piandao, sivuäänet   |
|  Rinna Paatso  | … |  Ursa, Joo Dee, sivuäänet   |
|  Akira Takaki  | … |  Herttua, nuori Zuko, sivuäänet   |
|  Tuomas Vapaavuori  | … |  sivuäänet   |
|  Aleksis Sankari  | … |  sivuäänet   |
Ääninäyttelijät > The Legend of Korran ääninäyttelijät > Suomenkieliset ääninäyttelijät

| 0 | 1 | 2 |
| --- | --- | --- |
|  Hanna Mönkäre  | … |  Korra   |
|  Oskari Tamminen  | … |  Mako, Huan, sivuäänet   |
|  Aksu Palmén  | … |  Bolin, sivuäänet   |
|  Amy Burgess  | … |  Asami Sato, Zhu Li, Meelo, keski-ikäinen Toph Beifong (1. kausi)   |
|  Markus Bäckman  | … |  Tenzin, Vaatu, Kaksivarvas-Ping, sivuäänet   |
|  Jari Härkönen  | … |  Amon/Noatak, Bumi, Baatar, sivuäänet   |
|  Valtteri Turunen  | … |  Tarrlok, sivuäänet   |
|  Markus Niemi  | … |  Tonraq, Ghazan, presidentti Raiko, Gommu, Wing, Aiwei, Avatar Roku, amiraali Zhao, sivuäänet   |
|  Petri Hanttu  | … |  Unalaq, Zaheer, kapteeni Saikhan, Valkoisen Lootuksen johtaja, Kyy, Salama-Zolt, Sokka, Avatar Kuruk, Iroh (2. kausi), sivuäänet   |
|  Tuukka Leppänen  | … |  radioääni/Shiro Shinobi (1. kausi, 2. kauden jakso 1 ja 4. kausi), Avatar Aang (1. kausi), Luihu-Shin, sivuäänet   |
|  Aku Laitinen  | … |  radioääni/Shiro Shinobi (kaudet 2–3), sivuäänet   |
|  Carla Rindell  | … |  Katara, Raava, Yin, neuvoston palvelusmies, Tulikansan edustaja neuvostossa, sivuäänet   |
|  Jarmo Koski  | … |  valtias Zuko, Hotah, Avatar Aang (2. kausi), Ryu, Chow, sivuäänet   |
|  Tommi Haapaniemi  | … |  prinssi Wu   |
Tuulentaitajien symboli
Vedentaitajien symboli
Maantaitajien symboli
Tulentaitajien symboli
Apple Vision Pro

| Apple Vision Pro |
| --- | --- |


Valmistaja:  Foxconn
Kehittäjä:  Apple
Julkaistu:  alkuvuosi 2024
Mukana toimitettu käyttöjärjestelmä:  visionOS
Aiheesta muualla
Kotisivut
Apple Vision Pro on Applen kehittelemä tehostetun todellisuuden virtuaalilasit. Ne paljastettiin 5. kesäkuuta 2023 kyseisen vuoden Worldwide Developers Conference -tapahtumassa, ja julkaistiin Yhdysvalloissa 2. helmikuuta 2024. Se on Applen ensimmäinen uusi kuluttajatuotesarja sitten Apple Watchin vuonna 2015. Toisin kuin monissa muissa virtuaalitodellisuuslaseissa, Apple Vision Prossa on erillinen akkupaketti, joka sijoitetaan käyttäjän taskuun.
Lasit ja erillinen akkupaketti.
Applen mukaan Vision Pro on lisätyn todellisuuden teknologia, mikä tarkoittaa, että keinotekoisia kuvaelementtejä lisätään lasien kautta havaittuun luonnolliseen ympäristöön. Laseissa on kylläkin Apple Watchin Digital Crownia muistuttava toiminto, jolla immersiota voi säätää. Vision Pro on siis samaan aikaan sekä lisätyn todellisuuden että virtuaalitodellisuuden lasit.
Vision Pro käyttää visionOS-käyttöjärjestelmää, joka perustuu iPadOS:ään.
Vision Pro on myynnissä vain Yhdysvalloissa, missä se maksaa 3500 dollaria. Se julkaistaan kesäkuussa 2024 Kiinassa Hongkongissa ja Singaporessa. Heinäkuussa se tulee tarjolle myös Ranskassa, Saksassa, Britanniassa, Kanadassa ja Australiassa.
Vision Prosta on tarkoitus julkaista myöhemmin myös halvempi malli. Se saattaa tulla myyntiin loppuvuonna 2025, ja sen hinta on mahdollisesti jotain väliltä 1500–2000 dollaria.
Vision Pron läpimurtosovellukseksi on ehdotettu virtuaalista työpöytää, jolle pöytäkoneella pyörivät ohjelmat voidaan levittää suuressa koossa.
Aiheesta muualla

Apple Vision Pro kerroskuvissa
| n k Apple |
| --- | --- |
Henkilöstö:  Gil Amelio  Bill Atkinson  Tim Cook  Trip Hawkins  Andy Hertzfeld  Joanna Hoffman  Jonathan Ive  Steve Jobs  Allison Johnson  Susan Kare  Guy Kawasaki  Jerry Manock  Mike Markkula  Jef Raskin  Michael Scott  John Sculley  Burrell Smith  Michael Spindler  John Ternus  Ronald Wayne  Jeff Williams  Steve Wozniak 
IPad:  iPad (2010)  iPad 2 (2011)  iPad (kolmas sukupolvi) (2012)  iPad Mini (2012)  iPad (neljäs sukupolvi) (2012)  iPad Air (2013)  iPad Mini 2 (2013)  iPad Air 2 (2014)  iPad Mini 3 (2014)  iPad Mini 4 (2015)  iPad Pro (2015)  iPad (2017) (viides sukupolvi) (2017)  iPad Pro (toinen sukupolvi) (2017)  iPad (2018) (kuudes sukupolvi) (2017)  iPad Pro (kolmas sukupolvi) (2018)  iPad (2019)  iPad Air (2019)  iPad Mini (2019)  iPad Pro (neljäs sukupolvi) (2020)  iPad Air (neljäs sukupolvi) (2020) 
IPod:  IPod classic  IPod mini  IPod nano  IPod photo  IPod shuffle  IPod Touch 
IPhone:  IPhone (1. sukupolvi)  11  11 Pro  11 Pro Max  12  12 mini  12 Pro  12 Pro Max  13  13 Pro  14 Pro  IPhone 15  15 Pro  3G  3GS  4  4S  5  5c  5s  6  6 Plus  6s  6s Plus  7  7 Plus  8  SE  SE (2020)  SE (2022)  X  XR  XS 
Tietokoneet:  Apple I  Apple II  Apple IIGS  Apple III  Apple Lisa  Apple Network Server  Apple Workgroup Server  Compact Macintosh  EMac  IBook  IMac  Mac mini  Mac Pro  MacBook  MacBook Air  MacBook Pro  MacBook Pro (kolmas sukupolvi)  Macintosh  Macintosh 128K  Macintosh 512K  Macintosh 512Ke  Macintosh Centris  Macintosh Classic  Macintosh Classic II  Macintosh Color Classic  Macintosh Color Classic II  Macintosh II  Macintosh II (tietokonemallisto)  Macintosh IIci  Macintosh IIcx  Macintosh IIvi  Macintosh IIvx  Macintosh IIx  Macintosh LC  Macintosh LC (tietokonemallisto)  Macintosh LC 520  Macintosh LC II  Macintosh LC III  Macintosh Performa  Macintosh Plus  Macintosh Portable  Macintosh Quadra  Macintosh SE  Macintosh SE/30  Macintosh TV  Macintosh XL  Power Macintosh  Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8500  Power Macintosh 8600  Power Macintosh 9500  Power Macintosh 9600  PowerBook  PowerBook 100  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950  Twentieth Anniversary Macintosh  Workgroup Server 9150  Xserve 
Muut laitteet:  AirTag  Newton  Pippin  Vision Pro  Auto (ei toteutunut) 
Ohjelmistot:  Hierarchical File System  Macintosh File System  Apple Kuvat  Bonjour  Boot Camp  Dashboard  FaceTime  Final Cut Pro  Finder  GarageBand  HyperCard  ICloud  IDVD  ILife  IPhoto  ITunes  IWeb  IWork  Keynote  Mac App Store  Macintosh Toolbox  Motion  MultiFinder  Numbers  Pages  Photo Booth  QuickTime  Safari 
Suorittimet:  A4  A5  A6  M1  M2  M3
Pete Carroll

Pete Carroll
Peter Clay "Pete" Carroll (s. 15. syyskuuta 1951 San Francisco, Kalifornia) on yhdysvaltalainen amerikkalaisen jalkapallon valmentaja, joka toimii NFL:n Las Vegas Raidersin päävalmentajana. Seattle Seahawksin päävalmentajana ylsi helmikuussa 2014 seurahistorian ensimmäiseen Super Bowl -mestaruuteen. Aikaisemmin Carroll oli tunnettu eritoten menestyksestään yliopistotasolla. Hän toimi Etelä-Kalifornian yliopiston päävalmentajana vuosina 2001–2009. Carroll on Jimmy Johnsonin ja Barry Switzerin ohella ainoa amerikkalaisen jalkapallon valmentaja, joka on voittanut sekä NFL:n mestaruuden että yliopistomestaruuden.
Apuvalmentajana

Pete Carroll varttui Kaliforniassa ja valmistui Pacific-yliopistosta. Hänen pelasi yliopiston joukkueessa kulmapuolustajana ja peliuran jälkeen jatkoi apuvalmentajana. Carroll valmensi useassa eri yliopistossa, kunnes vuonna 1984 NFL:n Buffalo Bills palkkasi hänet kulmapuolustajien valmentajaksi.
New York Jets

Vuonna 1990 Carroll siirtyi New York Jetsin puolustuksen koordinaattoriksi. Kauden 1993 päätteeksi päävalmentaja Bruce Coslet sai potkut, ja Carroll ylennettiin päävalmentajaksi. Joukkue aloitti kauden 1994 kahdella voitolla, mutta kausi päättyi viiteen peräkkäiseen tappioon. Carroll sai potkut yhden kauden jälkeen.
New England Patriots

Kausina 1995–1996 Carroll toimi San Francisco 49ersin puolustuksen koordinaattorina. Vuonna 1997 hän seurasi Bill Parcellsia New England Patriotsin päävalmentajana. Carrollin johdolla joukkue selvisi kahdesti pudotuspeleihin, mutta kolmannen kauden loppu sujui kehnosti, eikä joukkue päässyt pudotuspeleihin. New England irtisanoi Carrollin ja palkkasi tilalle Bill Belichickin.
USC

Saatuaan potkut New Englandista Carroll piti valmentamisesta välivuoden. Vuonna 2001 Etelä-Kalifornian yliopisto (USC) palkkasi hänet päävalmentajakseen. Carroll käänsi perinteisen USC:n suunnan. Kausilla 2003 ja 2004 joukkue voitti yliopistomestaruuden. Joukkue voitti ennenäkemättömät 34 peliä peräkkäin. Carrollin vuosien pelaajista 53 valittiin NFL:n valintatilaisuudessa, 14 heistä 1. kierroksella.
Seattle Seahawks

Vuonna 2010 Carroll siirtyi Seattle Seahawksin päävalmentajaksi. Ensimmäin kausi toi heti pudotuspelipaikan, vaikka joukkue hävisi enemmän pelejä kuin voitti. Pudotuspelien ensimmäisellä kierroksella kaatui puolustava mestari New Orleans Saints, mutta toisella kierroksella Chicago Bears osoittautui paremmaksi. Kaudella 2011 joukkue jäi pudotuspelien ulkopuolelle.
Kaudelle 2012 joukkue uudisti pelinrakentajaosastoaan. Vapaa pelaaja Matt Flynn palkattiin Green Bay Packersista ja joukkue varasi NFL:n varaustilaisuuden kolmannella kierroksella Russell Wilsonin Wisconsinin yliopistosta. Wilson otti ykköspelinrakentajan paikan ja Seahawks voitti 11 ottelua selviten pudotuspeleihin. Carroll ja toimitusjohtaja John Schneider ovat uudistaneet joukkuetta ajaen sisään nuoria pelaajia. He ovat löytäneet hyviä pelaajia myös varaustilaisuuden myöhemmillä kierroksilla, kuten tukimies K. J. Wrightin, kulmapuolustaja Richard Shermanin ja takapuolustaja Kam Chancellorin.
Kaudella 2013 joukkueen nousukiito jatkui. Puolustuspelaajat Cliff Avril ja Michael Bennett liittyivät joukkueeseen kauden mittaisilla sopimuksilla. Lisäksi laitahyökkääjä Percy Harvin hankittiin isossa kaupassa Minnesota Vikingsista. Vaikka Harvin missasi ison osan kaudesta loukkaantumisten takia voitti Seahawks divisioonansa ja pääsi pudotuspeleihin konferenssin ykköspaikalta. Joukkueen menestys perustui erityisetn aggressiiviseen puolustuspeliin. Menestys jatkui pudotuspeleissä ja kausi huipentui Super Bowliin, jossa vastaan asettui Denver Broncos legendaarisen pelinrakentajansa Peyton Manningin johtamana. Seahawks hallitsi Super Bowlin pelitapahtumia, kun tiukka puolustuspeli siivitti joukkueen voittoon lukemin 43–8.
Menestys jatkui myös seuraavalla kaudella, vaikka joukkue menetti useita avauskokoonpanon pelaajia. Seahawks voitti divisioonansa toisen kerran peräkkäin ja kaatoi konferenssifinaaleissa Green Bay Packersin jatkoajalla, vaikka oli vielä alle 4 minuuttia ennen loppua tappiolla lukemin 19-7. Super Bowlissa New England Patriotsia vastaan joukkueella oli vielä viimeisellä minuutilla mahdollisuudet siirtyä johtoasemaan, mutta syötönkatko maalilinjalla varmisti Patriotsin voiton.
Tammikuussa 2024 Seahawks erotti Carrollin tehtävistään.
Las Vegas Raiders

Tammikuussa 2025 Las Vegas Raiders palkkasi Carrollin päävalmentajakseen kolmivuotisella sopimuksella joka sisältää option neljännestä vuodesta.
Yksityiselämä

Carrollilla ja hänen vaimollaan Glenalla on kolme lasta ja yksi lapsenlapsi. A Better L.A. ja A Better Seattle ovat Carrolin perustamia hyväntekeväisyysjärjestöjä, jotka tähtäävät väkivallan vähentämiseen näissä kaupungeissa.
Kirjallisuutta

Pete Carroll, Yogi Roth, and Kristoffer A. Garin, Win Forever: Live, Work, and Play Like a Champion.
Steve Bisheff, Always Compete: An Inside Look at Pete Carroll and the USC Football Juggernaut.
David Wharton and Gary Klein, Conquest: Pete Carroll And The Trojans' Climb To The Top Of The College Football Mountain.
Aiheesta muualla

Pete Carrollin verkkosivut
Pete Carroll Twitterissä
Pete Carroll TV You Tubessa
| 0 | 1 | 2 |
| --- | --- | --- |
| Edeltäjä: Jim L. Mora | Seattle Seahawksin päävalmentaja 2010–2023 | Seuraaja: Mike MacDonald |
| 0 | 1 | 2 |
| --- | --- | --- |
| Edeltäjä: Paul Hackett | USC Trojansin päävalmentaja 2001–2009 | Seuraaja: Lane Kiffin |
| 0 | 1 | 2 |
| --- | --- | --- |
| Edeltäjä: Bill Parcells | New England Patriotsin päävalmentaja 1997–1999 | Seuraaja: Bill Belichick |
| 0 | 1 | 2 |
| --- | --- | --- |
| Edeltäjä: Bruce Coslet | New York Jetsin päävalmentaja 1994 | Seuraaja: Rich Kotite |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Yhdysvallat
Häkämyrkytys

| Häkämyrkytys |
| --- | --- |
 Häkä- eli hiilimonoksidimolekyyli
Luokitus
ICD-10:  T58
ICD-9:  986
MeSH:  D002249
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Häkävaroitin
Häkämyrkytys on myrkytystila, joka aiheutuu altistumisesta hiilimonoksidille eli häkäkaasulle. Hiilimonoksidi sitoutuu hemoglobiinin hemiin herkemmin kuin happi. Sitoutunut hiilimonoksidi estää hapen sitoutumisen ja häiritsee näin hapen kuljetusta elimistön soluille.
Häkämyrkytystä väheksytään monissa maissa, vaikka se aiheuttaa alkoholin ja lääkkeiden jälkeen eniten kuolemantapauksia. Syynä on mm. nykyihmisen tottumattomuus tulen käytössä, jolloin esim. tulisijan pellit suljetaan liian aikaisin, tai käytetään esim. asuntovaunussa lämmittimiä tai keittimiä, joissa ei ole hormia ulkoilmaan. Myös polttomoottorilla varustetut jäänhoitokoneet ovat aiheuttaneet myrkytyksiä jäähalleissa. Kova tupakointi ja runsaat liikenteen päästöt voivat johtaa lieviin häkämyrkytyksen oireisiin.